open-index/open-wikipedia-markdown huggingface dataset:
1992 թ. NBA դրաֆթ

[thumb|150px|right|[Շաքիլ Օ'Նիլ՝ առաջին ընտրությունը «Օռլանդո Մեջիքի» կողմից]]
**[[1993]] թ. [[NBA դրաֆթներ|NBA-ի դրաֆթ]]ը** տեղի է ունեցել 1992 թվականի հունիսի 24-ին՝ ԱՄՆ Օրեգոն նահանգի վարչակենտրոն Պորտլենդ քաղաքում։ Բասկետբոլի ազգային ասոցիացիայի (NBA) ակումբները, նախապես բաշխված վիճակահանությամբ տրված ընտրության իրավունքներով, ընտրեցին երիտասարդ սիրողական և պրոֆեսիոնալ բասկետբոլիստների՝ Միացյալ Նահանգներից և այլ երկրներից։

Առաջին ընտրության իրավունքը երկրորդ տարին անընդմեջ հասել էր «Օռլանդո Մեջիք» ակումբին, որն ընտրեց Շաքիլ Օ'Նիլին՝ Լուիզիանայի նահանգային համալսարանից։

## Դրաֆթ
### Պատկերասրահ

Պատկեր:Alonzo Mourning.jpg|thumb|150px|right|Ալոնզո Մորնինգ` 2-րդ ընտրությունը «Շառլոթ Հորնեթսի» կողմից
Պատկեր:Christian Laettner.jpg|thumb|150px|right|Քրիստիան Լեթներ` 3-րդ ընտրությունը «Մինեսոտա Թիմբերվուլվզի» կողմից, 
Պատկեր:Jim Jackson spinning ball Soweto 050915b.jpg|thumb|150px|right|Ջիմմի Ջեքսոն՝ 4-րդ ընտրությունը «Դալաս Մավերիքսի» կողմից
Պատկեր:Gugliotta, Tom (2008).jpg|thumb|150px|right|Թոմ Քուգլիոտա՝ 6-րդ ընտրությունը «Վաշինգտոն Բուլեթսի» կողմից
Պատկեր:Clarence Weatherspoon june2019.jpg|thumb|150px|right|Կլերենս Ուիզերսփուն՝ 9-րդ ընտրությունը «Ֆիլադելֆիա Սևնթի Սիքսերսի» կողմից
Պատկեր:Robert Horry.jpg|thumb|150px|right|Ռոբերտ Օրրի՝ 11-րդ ընտրությունը «Հյուստոն Ռոքեթսի» կողմից
Պատկեր:Doug Christie cropped.jpg|thumb|150px|right|Դագ Քրիստի՝ 17-րդ ընտրությունը «Ինդիանա Փեյսերսի» կողմից
Պատկեր:PJ Brown 03 24 2008.jpg|thumb|150px|right|Փի Ջեյ Բրաուն՝ 29-րդ ընտրությունը «Նյու Ջերսի Նեթսի» կողմից


### Պայմանանշաններ

### Բուն դրաֆթ

## Արտաքին հղումներ
* Պաշտոնական կայք

Կատեգորիա:Բասկետբոլի ազգային ասոցիացիայի դրաֆթներ
Արթուր Դալլաքյան

**Արթուր Դալլաքյան** (), ՀՀ ԱԺ 7-րդ գումարման պատգամավոր։ 2019 թվականի փետրվարի 2-ին դարձել է ԱԺ Տնտեսական հարցերի մշտական հանձնաժողովի անդամ։

## Կենսագրություն
Արթուր Դալլաքյանը ծնվել է Լոռու մարզի Լեջան գյուղում՝ 1972 թվականի ապրիլի 10-ին։

1995-1997 թվականներին ծառայել է Հայաստանի զինված ուժերում։

Մինչև 1995 թվականը սովորել է Կառլ Մարքսի անվան պոլիտեխնիկական ինստիտուտի լեռնամետալուրգիական ֆակուլտետում։ Լեռնային ճարտարագետ է։

2004-2006 թվականներին աշխատել է որպես «Հայավտոկայան» ՓԲԸ ենթակարգավարական ծառայության պետ։ 2008-2015 թվականներին՝ «Կինգ Դելյուքս» տրանսպորտային ընկերության տնօրեն, իսկ 2013-2015 թվականներին՝ «Տրանս Կոմֆորտ» տրանսպորտային ընկերության և «Սմարտսովթ» ՍՊԸ տնօրեն։ 2015-2018 թվականներին հիմնադրել և տնօրինել է «Եվրասիա» տրանսպորտային ընկերությունը։ 2018-2019 թվականներին եղել է «Մուլտի Ավտոտրանս» տրանսպորտային ընկերության գլխավոր տնօրեն։

## Քաղաքական գործունեություն
2018 թվականի դեկտեմբերի 9-ին ընտրվել է Ազգային Ժողովի պատգամավոր «Բարգավաճ Հայաստան» կուսակցության համապետական ընտրական ցուցակով։

## Ընտանիք
Արթուր Դալլաքյանը ամուսնացած է և ունի երկու զավակ։

## Ծանոթագրություններ

Կատեգորիա:1972 ծնունդներ
Կատեգորիա:ԲՀԿ անդամներ
Կատեգորիա:ՀՀ ԱԺ 7-րդ գումարման պատգամավորներ
Դավիթ Մանուկյան (քաղաքական գործիչ)

**Դավիթ Անդրանիկի Մանուկյան** (), ՀՀ ԱԺ 7-րդ գումարման պատգամավոր։ 2019 թվականի փետրվարի 2-ին դարձել է ԱԺ Եվրոպական ինտեգրման հարցերի մշտական հանձնաժողովի անդամ։

## Կենսագրություն
Դավիթ Մանուկյանը ծնվել է Սանկտ Պետերբուրգում՝ 1984 թվականի փետրվարի 29-ին։

2003-2005 թվականներին ծառայել է Հայաստանի զինված ուժերում։

Միչև 2003 թվականը սովորել է Երևանի պետական համալսարանի միջազգային հարաբերությունների ֆակուլտետի քաղաքագիտության բաժինում, իսկ 2007 թվականին ավարտել է նույն ֆակուլտետի մագիստրատուրան։ Քաղաքագետ է։

## Քաղաքական գործունեություն
2017-2019 թվականներին՝ Ազգային ժողովի պատգամավոր (թիվ 10 ընտրատարածք, «Ծառուկյան» կուսակցությունների դաշինք)։ Եղել է ԱԺ պաշտպանության և անվտանգության հարցերի մշտական հանձնաժողովի նախագահի տեղակալ, իսկ 2017-2019 թվականներին՝ ՆԱՏՕ-ի խորհրդարանական վեհաժողովում ՀՀ ԱԺ պատվիրակության անդամ։

2018 թվականի դեկտեմբերի 9-ին ընտրվել է Ազգային Ժողովի պատգամավոր «Բարգավաճ Հայաստան» կուսակցության թիվ 10 ընտրատարածքի տարածքային ընտրական ցուցակով։

## Ընտանիք
Հայրը՝ Անդրանիկ Մանուկյան։

Դավիթ Մանուկյանը ամուսնացած է և ունի չորս զավակ։

## Ծանոթագրություններ

Կատեգորիա:ԲՀԿ անդամներ
Կատեգորիա:ԵՊՀ շրջանավարտներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ քաղաքագետներ
Կատեգորիա:Հայ քաղաքական գործիչներ
Սողոմոն Սողոմոնյան (քաղաքական գործիչ)

**Սողոմոն Սողոմոնյան** (), ՀՀ ԱԺ 7-րդ գումարման պատգամավոր։ 2019 թվականի փետրվարի 2-ից մինչև փետրվարի 13 եղել է ԱԺ Տարածքային կառավարման, տեղական ինքնակառավարման, գյուղատնտեսության և բնապահպանության հարցերի մշտական հանձնաժողովի անդամ։ 2019 թվականի փետրվարի 13-ից եղել է ԱԺ Պաշտպանության և անվտանգության հարցերի մշտական հանձնաժողովի անդամ, իսկ մայիսի 31-ից 2016 թվականի ապրիլին ծավալված ռազմական գործողությունների հանգամանքները ուսումնասիրող քննիչ հանձնաժողովի անդամ։

## Կենսագրություն
Սողոմոն Սողոմոնյանը ծնվել է Մարտունիում՝ 1960 թվականի մարտի 4-ին։

1981-1983 թվականներին ծառայություն է իրականացրել ԽՍՀՄ զինված ուժերում։ Պահեստազորի լեյտենանտ է։

Միչև 1981 թվականը սովորել է Երևանի անասնաբուժական-անասնաբուծական ինստիտուտի կաթի և կաթնամթերքի տեխնոլոգիա ֆակուլտետում։ Ճարտարագետ-տեխնոլոգ է։

1981 թվականներին աշխատել է Մարտունու սննդի կոմբինատում որպես գլխավոր ճարտարագետ, իսկ 1984-1988 թվականներին՝ Մարտունու գյուղաշխատողների արհմիության շրջկոմում որպես քարտուղար և նախագահի տեղակալ։ 1989-2003 թվականներին տնօրինել է «Հայձուկ» արտադրագիտական միավորման Լիճքի ձկնաբուծական գործարանը։ 2003-2007 թվականին նախագահել է «Հայձուկ» միավորման «Գոս» ՓԲԸ խորհուրդը, իսկ 2007-2014 թվականներին եղել է ՀՀ բնապահպանության նախարարության աշխատակազմի բնապահպանական պետական տեսչության Գեղարքունիքի տարածքային բաժնի պետ։

## Քաղաքական գործունեություն
2018 թվականի դեկտեմբերի 9-ին ընտրվել է Ազգային Ժողովի պատգամավոր «Բարգավաճ Հայաստան» կուսակցության համապետական ընտրական ցուցակով։

## Ընտանիք
Սողոմոն Սողոմոնյանը ամուսնացած է և ունի երեք զավակ։

## Ծանոթագրություններ

Կատեգորիա:ԲՀԿ անդամներ
Կատեգորիա:ՀՀ ԱԺ 7-րդ գումարման պատգամավորներ
Տիգրան Ստեփանյան

**Տիգրան Վաչիկի Ստեփանյան** (), ՀՀ ԱԺ 7-րդ գումարման պատգամավոր։ 2019 թվականի փետրվարի 2-ից ԱԺ Մարդու իրավունքների պաշտպանության և հանրային հարցերի մշտական հանձնաժողովի անդամ։

## Կենսագրություն
Տիգրան Ստեփանյանը ծնվել է Արարատի մարզի Ազատաշեն գյուղում՝ 1961 թվականի սեպտեմբերի 1-ին։

Միչև 2011 թվականը սովորել է Հայաստանի պետական ագրարային համալսարանի ագրոնոմիայի ֆակուլտետը։ Ագրոնոմ է։

1989-1993 թվականներին աշխատել է Մասիսի նավթի բազայում որպես ավագ օպերատոր։ 1993-1997 թվականներին եղել է «Մասիս նավթամթերք» ընկերության ղեկավար, իսկ 2000-2007 թվականներին՝ «Մասիս նավթամթերք» ՓԲԸ գործադիր տնօրեն։

## Քաղաքական գործունեություն
2007-2012 թվականներին եղել է Ազգային ժողովի պատգամավոր (թիվ 16 ընտրատարածք)։ Անդամակել է Ազգային ժողովի պաշտպանության, ազգային անվտանգության և ներքին գործերի մշտական հանձնաժողովին և «Բարգավաճ Հայաստան» խմբակցությանը։ ԲՀԿ անդամ է։

2012-2017 թվականներին եղել է ԱԺ պատգամավոր (համամասնական ընտրակարգ, ԲՀԿ)։ Անդամակցել է ԱԺ մարդու իրավունքների պաշտպանության և հանրային հարցերի մշտական հանձնաժողովին և «Բարգավաճ Հայաստան» խմբակցությանը։ ԲՀԿ անդամ է։

2017-2019 թվականներին եղել է ԱԺ պատգամավոր (թիվ 5 ընտրատարածք, «Ծառուկյան» կուսակցությունների դաշինք)։ Անդմակցել է ԱԺ տնտեսական հարցերի մշտական հանձնաժողովին և «Ծառուկյան» խմբակցությանը։

2018 թվականի դեկտեմբերի 9-ին ընտրվել է Ազգային Ժողովի պատգամավոր «Բարգավաճ Հայաստան» կուսակցության թիվ 5 ընտրատարածքի տարածքային ընտրական ցուցակով։

## Ընտանիք
Տիգրան Ստեփանյանը ամուսնացած է և ունի չորս զավակ։

## Ծանոթագրություններ

Կատեգորիա:ԲՀԿ անդամներ
Կատեգորիա:ՀԱԱՀ շրջանավարտներ
Կատեգորիա:ՀՀ ԱԺ 5-րդ գումարման պատգամավորներ
Կատեգորիա:ՀՀ ԱԺ 6-րդ գումարման պատգամավորներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ քաղաքական գործիչներ
Քաջիկ Գևորգյան

**Քաջիկ Նահապետի Գևորգյան** (), ՀՀ ԱԺ 7-րդ գումարման պատգամավոր։ 2019 թվականի փետրվարի 2-ից ԱԺ Պետական-իրավական հարցերի մշտական հանձնաժողովի անդամ։

## Կենսագրություն
Քաջիկ Գևորգյանը ծնվել է 1993 թվականի նոյեմբերի 1-ին։

Մինչև 2011 թվականը սովորել է Երևանի պետական համալսարանի տնտեսագիտության և կառավարման ֆակուլտետի տնտեսագիտության տեսություն բաժինում, իսկ 2013 թվականին ավարտել է Երևանի պետական համալսարանի նույն ֆակուլտետի մագիստրատուրան։ Տնտեսագետ է։

2013-2016 թվականներին եղել է Հայաստանի վերահսկիչ պալատի առաջին բաժնի մասնագետ։

## Քաղաքական գործունեություն
2018 թվականի դեկտեմբերի 9-ին ընտրվել է Ազգային Ժողովի պատգամավոր «Բարգավաճ Հայաստան» կուսակցության թիվ 6 ընտրատարածքի տարածքային ընտրական ցուցակով։

## Ընտանիք
Քաջիկ Գևորգյանը ամուսնացած է։

## Ծանոթագրություններ

Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ տնտեսագետներ
Կատեգորիա:Հայ քաղաքական գործիչներ
Վլադիմիր Վարդանյան (քաղաքական գործիչ)

**Վլադիմիր Դավիթի Վարդանյան** (), ՀՀ ԱԺ 7-րդ («Իմ քայլը» խմբակցության) և 8-րդ («Քաղաքացիական պայմանագիր» խմբակցության) գումարումների պատգամավոր։ 2019 թվականի փետրվարի 2-ից ԱԺ Պետական-իրավական հարցերի մշտական հանձնաժողովի նախագահ։

## Կենսագրություն
Վլադիմիր Վարդանյանը ծնվել է Երևանում՝ 1979 թվականի օգոստոսի 26-ին։

Միչև 2000 թվականը սովորել է Երևանի պետական համալսարանի իրավագիտության ֆակուլտետում, իսկ 2002 թվականին ավարտել է նույն ֆակուլտետի մագիստրատուրան։ Իրավագիտության մագիստրոս է։ 2002 թվականին ընդունվել է ՀՀ Գիտությունների ազգային ակադեմիայի Հայոց ցեղասպանության թանգարան-ինստիտուտի ասպիրանտուրան, 2004 թվականին՝ տեղափոխվել ԵՊՀ ասպիրանտուրան։ Իրավաբանական գիտությունների թեկնածու է։

2003-2006 թվականներին աշխատել է որպես ՀՀ սահմանադրական դատարանի աշխատակազմի իրավախորհրդատվական ծառայության գլխավոր մասնագետ, 2006-2013 թվականներին՝ նույն ծառայության միջազգային պայմանագրերի բաժնի վարիչ, 2013-2016 թվականներին եղել է նույն ծառայության պետ։ 2016-2018 թվականներին աշխատել է ՀՀ սահմանադրական դատարանի խորհրդական։ 2005 թվականից դասախոսում է ԵՊՀ-ում։ 2007-2015 թվականներին դասախոսել է նաև Հայ-ռուսական (սլավոնական) համալսարանում։ 2014-2015 թվականներին՝ Հայ-ռուսական (սլավոնական) համալսարանի միջազգային և եվրոպական իրավունքի ամբիոնի վարիչ։ 2016 թվականից մինչև 2019 թվականի հունվար՝ «Սահմանադրական մշակույթ» միջազգային վերլուծական կենտրոնի գործադիր տնօրեն։ 2018 թվականի ապրիլից մինչև 2019 թվականի հունվար ղեկավարել է ՀՀ սահմանադրական դատարանի աշխատակազմը։

2015 թվականից համակարգել է Իրավաբանների համահայկական խորհրդաժողովի խորհրդին առընթեր «Հայոց ցեղասպանության իրավական հարցերի» գիտավերլուծական կենտրոնը։ 2018 թվականից Հայոց ցեղասպանության թանգարան ինստիտուտի հոգաբարձուների խորհրդի անդամ է։

## Քաղաքական գործունեություն
2018 թվականի դեկտեմբերի 9-ին ընտրվել է Ազգային Ժողովի պատգամավոր «Իմ քայլը» կուսակցությունների դաշինքի համապետական ընտրական ցուցակով։

2019 թվականի հունվարի 18-ից ՀՀ ԱԺ պետական-իրավական հարցերի մշտական հանձնաժողովի նախագահ է։

## Գիտական գործունեություն
Հեղինակել է մեկ մենագրություն և 30-ից ավել գիտական հոդվածներ։

## Ընտանիք
Վլադիմիր Վարդանյանը ունի երկու զավակ։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:Իրավաբանական գիտությունների թեկնածուներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:ՀՀ ԱԺ 8-րդ գումարման պատգամավորներ
Կատեգորիա:Հայ իրավագետներ
Կատեգորիա:Հայ քաղաքական գործիչներ
Կատեգորիա:Քաղաքացիական պայմանագիր կուսակցության անդամներ
Հրանտ Մադաթյան

**Հրանտ Մադաթյան** (), ՀՀ ԱԺ 7-րդ գումարման պատգամավոր։ 2019 թվականի փետրվարի 2-ից ԱԺ Տնտեսական հարցերի մշտական հանձնաժողովի անդամ։

## Կենսագրություն
Հրանտ Մադաթյանը ծնվել է Գեղարքունիքի մարզի Ծովագյուղ գյուղում՝ 1964 թվականի մայիսիս 24-ին։

1982-1984 թվականներին ծառայություն է իրականացրել խորհրդային բանակում։

Միչև 1989 թվականը սովորել է Հայկական գյուղատնտեսական ինստիտուտի ագրոնոմիական ֆակուլտետը։ Ագրոնոմ է։

1981-1982 թվականներին աշխատել է Գագարինավանի շինարարական խոշոր մեքենաների վերանորոգման գործարանում որպես փականագործ։ 1984-1985 թվականներին եղել է Ծովագյուղի խորհրդային տնտեսության բանվոր, 1985-1986 թվականներին` փոխտնօրեն, իսկ 1986-1988 թվականներին` Սևանի և Հրազդանի շրջանների բույսերի կարանտինի պետական տեսչության պետ, 1988-1991 թվականներին` Ծովագյուղի խորհրդային տնտեսության կուսկոմիտեի ազատված քարտուղար։ 1986-1991 թվականներին եղել է Սևանի շրջխորհրդի պատգամավոր, իսկ 1993-1995 թվականներին աշխատել է ՀՀ քաղավիացիայի վարչության «Տուրավիա» պետական ձեռնարկությունում որպես փոխտնօրեն։ 1995-2004 թվականներին եղել է «Սևան-Մոթել» ՊՓԲԸ, 2004-2007 թվականներին տնօրինել է «Սևան-Մոթել» ՓԲԸ-ն։

Հրանտ Մադաթյանը մասնակցություն է ունեցել Արցախյան ազատամարտին, իսկ 2016 թվականին իր հրամանատարությամբ գործող ջոկատի հետ միասին մասնակցել է Ապրիլյան քառօրյա պատերազմին։

## Քաղաքական գործունեություն
1983-1991 թվականներին եղել է Խորհրդային Միության Կենտրոնական Կոմիտեի անդամ, իսկ 2007 թվականից «Բարգավաճ Հայաստան» կուսակցության անդամ։

2007-2012 թվականներին եղել է ԱԺ պատգամավոր (թիվ 23 ընտրատարածք)։ Անդամակցել է ԱԺ պաշտպանության, ազգային անվտանգության և ներքին գործերի մշտական հանձնաժողովին և «Բարգավաճ Հայաստան» խմբակցությանը։

2017-2018 թվականներին՝ ԱԺ պատգամավոր (թիվ 8 ընտրատարածք, «Ծառուկյան» կուսակցությունների դաշինք)։ Անդամակցել է ԱԺ տարածքային կառավարման, տեղական ինքնակառավարման, գյուղատնտեսության և բնապահպանության հարցերի մշտական հանձնաժողովին և «Ծառուկյան» խմբակցությանը։

2018 թվականի դեկտեմբերի 9-ին ընտրվել է Ազգային Ժողովի պատգամավոր «Բարգավաճ Հայաստան» կուսակցության թիվ 8 ընտրատարածքի տարածքային ընտրական ցուցակով։

## Ընտանիք
Հրանտ Մադաթյանը ամուսնացած է և ունի վեց զավակ։

## Ծանոթագրություններ

Կատեգորիա:ԲՀԿ անդամներ
Կատեգորիա:ՀԱԱՀ շրջանավարտներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ գյուղատնտեսներ
Կատեգորիա:Հայ քաղաքական գործիչներ
Տիգրան Ուլիխանյան

**Տիգրան Ուլիխանյան** (), ՀՀ ԱԺ 7-րդ գումարման պատգամավոր։ 2019 թվականի փետրվարի 2-ին դարձել է ԱԺ Ֆինանսավարկային և բյուջետային հարցերի մշտական հանձնաժողովի անդամ։ ՀՀ պետական վերահսկողական ծառայության ղեկավար (2021 հունվար-դեկտեմբեր)։

## Կենսագրություն
Տիգրան Ուլիխանյանը ծնվել է Վանաձորում՝ 1983 թվականի դեկտեմբերի 18-ին։

2003-2005 թվականներին ծառայել է Հայաստանի զինված ուժերում։

Միչև 2008 թվականը սովորել է Երևանի պետական տնտեսագիտական համալսարանի կառավարման ֆակուլտետում։ Տնտեսագետ-կառավարիչ է։

2008-2011 թվականներին եղել է «Ռեզոնանս և ռադիոկապ» ՍՊԸ տնօրեն, իսկ 2014-2016 թվականներին աշխատել է որպես «Ֆինքա ՈՒՎԿ» ՓԲԸ հետազոտությունների մասնագետ, ապա ներքին վերահսկողության բաժնի մասնագետ։ 2016-2018 թվականներին՝ «Ատիկա շին» ՍՊԸ տնօրեն։ 2018 թվականի մայիսից մինչև 2019 թվականի հունվար՝ ՀՀ պետական վերահսկողական ծառայության պետի տեղակալ։

2019-2020 թթ. ՀՀ ԱԺ 7-րդ գումարման պատգամավոր։ ԱԺ ֆինանսավարկային և բյուջետային հարցերի մշտական հանձնաժողովի անդամ։

2020-ից Հայաստանի պետական վերահսկողական ծառայության պետի տեղակալ, այնուհետև ծառայության ղեկավարի պարտականությունները ժամանակավորապես կատարող։

2021 թվականի հունվարի 15-ին նշանակվել է ՀՀ պետական վերահսկողական ծառայության ղեկավար։

2021 թվականի դեկտեմբերի 9-ին ազատվել է ՀՀ պետական վերահսկողության ծառայության ղեկավարի պաշտոնից։

## Քաղաքական գործունեություն
2015 թվականից «Քաղաքացիական պայմանագիր» կուսակցության հիմնադիր անդամ է։

2018 թվականի դեկտեմբերի 9-ին ընտրվել է Ազգային Ժողովի պատգամավոր «Իմ քայլը» կուսակցությունների դաշինքի համապետական ընտրական ցուցակով։

## Ընտանիք
Տիգրան Ուլիխանյանը ամուսնացած է և ունի հինգ զավակ։

## Ծանոթագրություններ

Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ քաղաքական գործիչներ
Կարինե Պողոսյան

**Կարինե Համլետի Պողոսյան** (), ՀՀ ԱԺ 7-րդ, 6-րդ և 5-րդ գումարման պատգամավոր։ 2019 թվականի փետրվարի 2-ից ԱԺ Առողջապահության և սոցիալական հարցերի մշտական հանձնաժողովի անդամ։

## Կենսագրություն
Կարինե Պողոսյանը ծնվել է Արարատի մարզի Մխչյան գյուղում՝ 1973 թվականի մայիսի 27-ին։

Մինչև 1995 թվականը սովորել է Խ. Աբովյանի անվան հայկական պետական մանկավարժական ինստիտուտի ֆիզիկամաթեմատիկական ֆակուլտետում։ Ֆիզիկոս և մանկավարժ է։

1994-2004 թվականներին աշխատել է Արտաշատի թիվ 6 միջնակարգ դպրոցում որպես ֆիզիկայի ուսուցչուհի, իսկ 2004-2009 թվականներին` փոխտնօրեն։ 2009-2012 թվականներին տնօրինել է Արտաշատի թիվ 1 միջնակարգ դպրոցը։

2011 թվականին պարգևատրվել է Արարատի մարզպետի «Լավագույն տնօրեն» պատվոգրով, 2012 թվականին՝ «Պարույր Սևակ» հուշամեդալով, 2016 թվականին պաշտպանության նախարարի կողմից՝ «Վազգեն Սարգսյան» մեդալով։

## Քաղաքական գործունեություն
2012-2017 թվականներին եղել է ԱԺ պատգամավոր (թիվ 17 ընտրատարածք)։ Եղել է ԱԺ գիտության, կրթության, մշակույթի, երիտասարդության և սպորտի հարցերի մշտական հանձնաժողովի նախագահի տեղակալ։ Անդամակցել է «Հանրապետական» (ՀՀԿ) խմբակցությանը և եղել է ՀՀԿ անդամ։

2017-2019 թվականներին՝ ԱԺ պատգամավոր («Ծառուկյան» կուսակցությունների դաշինք)։ Անդամակցել է ԱԺ գիտության, կրթության, մշակույթի, երիտասարդության և սպորտի հարցերի մշտական հանձնաժողովին և «Ծառուկյան» խմբակցությանը։

2018 թվականի դեկտեմբերի 9-ին ընտրվել է Ազգային Ժողովի պատգամավոր «Բարգավաճ Հայաստան» կուսակցության թիվ 8 ընտրատարածքի տարածքային ընտրական ցուցակով։

## Գիտական գործունեություն
Հեղինակել է գիտամանկավարժական հոդվածներ։

## Ընտանիք
Կարինե Պողոսյանը ամուսնացած է և ունի երկու զավակ։

## Ծանոթագրություններ

Կատեգորիա:ԲՀԿ անդամներ
Կատեգորիա:ՀՊՄՀ շրջանավարտներ
Կատեգորիա:Հայ մանկավարժներ
Կատեգորիա:Հայ քաղաքական գործիչներ
Կատեգորիա:Հայ ֆիզիկոսներ
Հասնել երկնքին (մուլտֆիլմ)

**Հասնել երկնքին** (), խորհրդային նկարված մուլտֆիլմ, որի ռեժիսորն է Գարրի Բարդինը։ Մուլտֆիլմը նկարահանվել է 1975 թվականին, «Սոյուզմուլտֆիլմ» ստուդիայում։

## Սյուժե
Ժենյան երեկոյան նստել էր պատուհանի մոտ և նայում էր աստղազարդ երկնքին։ Հանկարծ մի աստղ է ընկնում։ Տղան պատուհանից դուրս է գալիս բակ և Շարիկ անունով շնիկի հետ գնում է աստղը որոնելու։ Գտնելով ընկած աստղիկը` Ժենյան թաքցնում է այն ջրատար խողովակի մեջ։

Հաջորդ օրը գտածոն, որը քիչ էր մնում աղբի հետ հավաքեր դռնապանուհին, տղան ցույց է տալիս իր ընկերներ Միշկային և Ալյոնկային։ Երեխաները որոշում են աստղը երկինք վերադարձնել և օգնություն են խնդրում մեծերից, բայց բոլորը կամ ձեռքն էին թափ տալիս, կամ էլ չէին կարողանում հասնել երկնքին։ Եվ միայն հրթիռով տիեզերագնացի օգնությամբ հնարավոր է լինում աստղն իր տեղը վերադարձնել։

## Հեղինակներ
* Սցենարի հեղինակ և ռեժիսոր` Գարրի Բարդին
* Բեմադրող նկարիչներ` Սվետլանա Գվինիաշվիլա, Սոֆյա Միտրոֆոնովա
* Կոմպոզիտոր` Ալեքսեյ Ռիբինկով
* Օպերատոր` Քաբուլ Ռասուլով
* Հնչյունային օպերատոր` Բորիս Ֆիլչիկով
* Մոնտաժող` Մարգարիտա Միխեևա
* Նկարիչ-մուլտիպլիկատորներ` Օլգա Օռլովա, Օլեգ Կոմարով, Վիկտոր Շևկով, Նատալյա Բոգոմոլովա, Մարինա Ոսկանյանց, Տատյանա Ֆադեևա, Վալենտին Կուշներյով 
* Դերերը հնչյունավորել են`
** Անյուտա Ռիբինկովա,
** Կիրիլլ Խարիտոնով,
** Պետյա Դեգտյարյով
** Ֆելիքս Յավորսկի` Ժենյայի հայրը (լուսագրերում նշված չէ)
** Եվգենի Լեոնով` բարձրահասակ անցորդ (լուսագրերում նշված չէ)
* Ռեժիսորի օգնական` Լիդիա Կովալևսկայա
* Օպերատորի օգնական` Լ. Կրուտովսկայա
* Նկարիչ` Աննա Ատամանովա 
* Խմբագիր` Տատյանա Պապորովա
* Մուլտֆիլմի տնօրեն` Լյուբով Բուտիրինա

## Հետաքրքիր փաստեր
* Գարրի Բարդինը գրել է «Հասնել երկնքին» մուլտֆիլմի սցենարը և բերել է «Սոյուզմուլտֆիլմ»։ Ստուդիայի տնօրենը, կարդալով այն, ասել է հեղինակին «Դուք ռեժիսոր եք, Դուք և բեմադրեք»։ Այսպես է սկսվել Բարդինի կեսագրությունը մուլտիպլիկացիայում։
* Երբ Գարրի Բարդինն ավարտել է իր առաջին մուլտֆիլմը, նա պետք է ցուցադրեր այն Գեղարվեստական խորհրդին։ Դիտումից հետո առաջինը խոսքի իրավունք է վերցրել Իվան Իվանով-Վանոն. «Ես լսել եմ, որ մի Բարդին կա, որը փողոցից եկել ու ինչ-որ բան է փորձում անել։ Իսկ այսօր ես տեսա ուժեղ ռեսժիսորական աշխատանք և շնորհավորում եմ ստուդիային այս ձեռքբերման համար»։ Այդպիսի ելույթից հետո քննարկումն ավարտվել է, այլևս ոչ ոք ոչինչ չի ասել։

## Ծանոթագրություններ

## Արտաքին հղումներ
* 
* 
* 
* «Հասնել երկնքին» — Мультик.ру
* «Հասնել երկնքին» մուլտֆիլմի էջը Գարրի Բարդինի պաշտոնական կայքում

Կատեգորիա:1975 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Գարրի Բարդինի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր երեխաների մասին
1991 թ. NBA դրաֆթ

[thumb|150px|right|[Լարի Ջոնսոն՝ առաջին ընտրությունը «Շառլոթ Հորնեթսի» կողմից]]
**[[1991]] թ. [[NBA դրաֆթներ|NBA-ի դրաֆթ]]ը** տեղի է ունեցել 1991 թվականի հունիսի 26-ին՝ Նյու Յորք քաղաքի «Ֆելթ ֆորում» թատրոնում։ Բասկետբոլի ազգային ասոցիացիայի (NBA) ակումբները, նախապես բաշխված վիճակահանությամբ տրված ընտրության իրավունքներով, ընտրեցին երիտասարդ սիրողական և պրոֆեսիոնալ բասկետբոլիստների՝ Միացյալ Նահանգներից և այլ երկրներից։

Առաջին ընտրության իրավունքը երկրորդ տարին անընդմեջ հասել էր «Շառլոթ Հորնեթս» ակումբին, որն ընտրեց Լարի Ջոնսոնին՝ Նևադայի համալսարանից։

## Դրաֆթ
### Պատկերասրահ

Պատկեր:Kenny Anderson Montclair Film Festival.jpg|thumb|150px|right|Քենի Անդերսոն` 2-րդ ընտրությունը «Շառլոթ Հորնեթսի» կողմից
Պատկեր:2002 Summer Pro League (Long Beach) - Billy Owens.jpg|thumb|150px|right|Բիլի Օուենս (ձախից)` 3-րդ ընտրությունը «Սակրամենտո Քինգսի» կողմից, ավելի ուշ տեղ է գտնում  «Գոլդեն Սթեյթ Ուորիորսի» կազմում
Պատկեր:Lipofsky-Dikembe Mutombo.jpg|thumb|150px|right|Դիկեմբե Մուտոմբո՝ 4-րդ ընտրությունը «Դենվեր Նագեթսի» կողմից
Պատկեր:Rick Fox 2009.jpg|thumb|150px|right|Ռիք Ֆոքս՝ 24-րդ ընտրությունը «Բոստոն Սելտիքսի» կողմից


### Պայմանանշաններ

### Բուն դրաֆթ

## Արտաքին հղումներ
* Պաշտոնական կայք

Կատեգորիա:Բասկետբոլի ազգային ասոցիացիայի դրաֆթներ
Նևեսինե (այլ կիրառումներ)

**Նևեսինե** կարող է վերաբերվել.

* Նևեսինե, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
* Նևեսինե, համայնք Բոսնիա և Հերցեգովինայի Սերբական Հանրապետություն վարչական կազմավորմում։
Իմ կյանքը (մուլտֆիլմ)

**Իմ կյանքը** () ռուսական կարճամետրաժ մուլտֆիլմ, որը նկարահանվել է «Արգուս ինտերնեյշնլ» ստուդիայի կողմից, 2000 թվականին։

## Սյուժե
Վերջերս ծնված խոճկորը պատմում է իր կյանքի մասին` դեռևս չհասկանալով դրա բարդությունները ու դաժանությունները։ Նրա շուրջը անտարբերություն է, տառապանք և մահ, բայց նա դրանք չի նկատում և հանդես է գալիս անմեղության և լավատեսության տեսանկյունից։ Մուլտֆիլմում ցուցադրվում է գյուղական կենցաղի տեսարաններ, անմիջական, բայց սև հումոր, փիլիսոփայական հարցեր, երկար հայացք դեպի մայր մտնող արևը։

## Հեղինակներ

## Շարունակություն
2014-2017 թվականներին թողարկվել է շարունակությունը` «Խոճկորը» մուլտսերիալը` Ալեքսանդր Տատարսկու «Օդաչու» անիմացիոն ստուդիայի կողմից, որը բաղկացած էր 10 սերիայից։ Անիմացիան համակարգչային է, սակայն պահպանվել է սկզբնական ոճի մեծ մասը։ Սյուժեները դարձել են ավելի մանկական և պակաս մռայլ, սակայն ընկալման հասուն շերտը պահպանվել է։ Հերոսը շարունակում է պատմել ֆերմայի կյանքի մասին` տեսնելով այն անմեղ մանկական հայացքով։

## Փառատոններ և մրցանակներ
* Մուլտֆիլմը մասնակցել է Տարուս 2001 փառատոնին։ 
* Անսիի անիմացիոն փառատոնի «Աշխարհի ամենազվարճալի մուլտֆիլմ» մրցանակ
* «ԿՐՈԿ» 8-րդ միջազգային կինոփառատոն, «Մանկական ֆիլմեր» անվանակարգի մրցանակ

## Ծանոթագրություններ

## Արտաքին հղումներ
* 
* 
 

Կատեգորիա:2000 մուլտֆիլմեր
Կատեգորիա:Մուլտֆիլմեր կենդանիների մասին
Կատեգորիա:Ռուսական մուլտֆիլմեր
Ալարկոտ և անբան Վլասի մասին

**Ալարկոտ և անբան Վլասի մասին** (), խորհրդային սատիրական տիկնիկային մուլտֆիլմ, որը նկարահանվել է 1959 թվականին, ըստ Վլադիմիր Մայակովսկու համանուն բանաստեղծության (1926)։ Բացի Վլասից, կադրում չի հայտնվում ոչ մի կերպար։

## Սյուժե
Մուլտֆիլմը պատմում է մի ալարկոտ և անպատասխանատու տղայի մասին, որի անունը Վլաս Պրագուլկին էր։ Քնից առաջ նա կարդում էր ամսագիր` իրեն պատկերացնելով նախ հնդկացի, հետո` ծովահեն, դրանից հետո` կովբոյ և վերջապես` ավազակ։ Առավոտյան նա ժամանակին չի արթնանում, իսկ դպրոց գնալու ճանապարհին կարդում է «Հագուստի» խանութի ցուցանակը և չարություն է անում։ Դպրոցից ուշանալով` Վլասը որոշում է խաղալ գումարով և պարտվում է։ ԴԱսերին նա չի հասնում, իսկ ծնողներին ասում է, թե իբր գլուխը ցավում է։

Բնականաբար, Վլասը չի կարող լավ սովորել ո՛չ դպրոցում, ո՛չ բուհում և ո՛չ էլ տեխնիկումում։ Նրան հեռացնում են բոլոր ուսումնական հաստատություններից։ Արդյունքում Վլասը տեղավորվում է գործարանում աշխատանքի, բայց այնտեղ պետք է աշխատել և պահպանել կարգապահություն, իսկ Վլասը չի պատրաստվում այդպես անել։ Վերջիվերջո, գլխավոր հերոսը հասնում է հարբեցողության և ցանկապատների տակ գիշերելուն։

Ֆիլմի վերջում հնչում է հեղինակի կոչը` օգտակար ընթերցանության և դպրոցում լավ սովորել մասին։ Դա յուրաքանչյուր աշակերտի համար մասնագիտության լայն ընտրության հնարավորություն է բացում։

## Հեղինակներ
* Սցենարի հեղինակ՝ Նիկոլայ Խալատով
* Ռեժիսոր՝ Գրիգորի Լոմիձե
* Բեմադրող նկարիչ՝ Գրիգորի Կոզլով
* Օպերատոր՝ Իոսիֆ Գոլոմբ
* Կոմպոզիտոր՝ Լև Սոլին
* Հնչյունային օպերատոր՝ Բորիս Ֆիլչիկով
* Նկարիչ՝ Ա․ Դուրակով
* Խմբագիր՝ Ռաիսա Ֆրիչինսկայա
* Տիկնիկները պատրաստել են՝
** Վ. Կուրանով
** Վ. Կալաշնիկովա
** Ն. Ցելիկով
** Վ․ Գուսև
** Բ. Չերնիխովա
** Օ. Պլյուսցինսկայա
** Մ․ Չեսնոկովա
** Վ. Չերտինսկայա
Ռոման Գուրովի ղեկավարությամբ

* Տիկնիկներով խաղում են՝ Վ․ Կուսով, Վլադիմիր Պուզանով, Վ․ Զակրևսկի
* Տեքստը կարդում է՝ Յուրի Միշկինը 
* Մուլտֆիլմի տնօրեն՝ Նատան Բիտման

Հեղինակները ներկայացված են ըստ մուլտֆիլմի լուսագրերի։

## Պարգևներ
* 1960 թվական` Բուխարեստի տիկնիկային և խամաճիկների ֆիլմերի 2-րդ միջազգային փառատոնի դիպլոմ։

## Ծանոթագրություններ

## Արտաքին հղումներ
* 

Կատեգորիա:1959 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Տիկնիկային մուլտֆիլմեր
Նևեսինե

**Նևեսինե** (, , ), քաղաք Բոսնիա և Հերցեգովինայում։ Վարչականորեն գտնվում է Սերբական Հանրապետության Տրեբինե շրջանում։ Համանուն համայնքի վարչկենտրոնը։

## Բնակչություն
Ըստ 2013 թվականի մարդահամարի տվյալների՝ քաղաքի բնակչությունը կազմում է 5464 մարդ։

Համայնքի բնակչության էթնիկական կազմը՝

## Ծանոթագրություններ

Կատեգորիա:Բոսնիա և Հերցեգովինայի քաղաքներ
1990 թ. NBA դրաֆթ

[thumb|150px|right|[Դերիք Քոլմեն՝ առաջին ընտրությունը «Նյու Ջերսի Նեթսի» կողմից]]
**[[1991]] թ. [[NBA դրաֆթներ|NBA-ի դրաֆթ]]ը** տեղի է ունեցել 1991 թվականի հունիսի 26-ին՝ Նյու Յորք քաղաքի «Ֆելթ ֆորում» թատրոնում։ Բասկետբոլի ազգային ասոցիացիայի (NBA) ակումբները, նախապես բաշխված վիճակահանությամբ տրված ընտրության իրավունքներով, ընտրեցին երիտասարդ սիրողական և պրոֆեսիոնալ բասկետբոլիստների՝ Միացյալ Նահանգներից և այլ երկրներից։

Առաջին ընտրության իրավունքը երկրորդ տարին անընդմեջ հասել էր «Նյու Ջերսի Նեթս» (այժմ՝ «Բրուքլին Նեթս») ակումբին, որն ընտրեց Դերիք Քոլմենին՝ Սիրաքյուսի համալսարանից։

## Դրաֆթ
### Պատկերասրահ

Պատկեր:PaytonHeat.jpg|thumb|150px|right|Գերի Պեյտոն` 2-րդ ընտրությունը «Սիեթլ Սուպերսոնիքսի» կողմից
Պատկեր:Mahmoud abdul-rauf cropped.jpg|thumb|150px|right|Քրիս Ջեքսոն` 3-րդ ընտրությունը «Դենվեր Նագեթսի» կողմից
Պատկեր:Dennis Scott (basketball) 2013.jpg|thumb|150px|right|Դենիս Սկոտ՝ 4-րդ ընտրությունը «Օռլանդո Մեջիքի» կողմից
Պատկեր:Kendall Gill 2010.jpg|thumb|150px|right|Քենդալ Գիլ՝ 5-րդ ընտրությունը «Շառլոթ Հորնեթսի» կողմից
Պատկեր:Travis Mays.jpg|thumb|150px|right|Թրևիս Մեյս՝ 14-րդ ընտրությունը «Սակրամենտո Քինգսի» կողմից
Պատկեր:Terry Mills cropped 1989 National Champions.jpg|thumb|150px|right|Թերի Միլս՝ 16-րդ ընտրությունը «Միլուոքի Բաքսի» կողմից
Պատկեր:Anthony Bonner in israel.jpg|thumb|150px|right|Էնթոնի Բոներ՝ 23-րդ ընտրությունը «Սակրամենտո Քինգսի» կողմից
Պատկեր:Campbell, Elden (2008).jpg|thumb|150px|right|Էլդեն Քեմբել՝ 27-րդ ընտրությունը «Լոս Անջելես Լեյքերսի» կողմից
Պատկեր:Toni Kukoc.jpg|thumb|150px|right|Տոնի Կուկոչ՝ 29-րդ ընտրությունը «Չիկագո Բուլսի» կողմից
Պատկեր:Antonio Davis.jpg|thumb|150px|right|Անտոնիո Դեյվիս՝ 45-րդ ընտրությունը «Ինդիանա Փեյսերսի» կողմից
Պատկեր:Bimbo Coles (cropped).jpg|thumb|150px|right|Բիմբո Քոուլս՝ 40-րդ ընտրությունը «Սակրամենտո Քինգսի» կողմից
Պատկեր:20140814 World Basketball Festival Steve Bardo.JPG|thumb|150px|right|Սթիվ Բարդո՝ 41-րդ ընտրությունը «Ատլանտա Հոքսի» կողմից


### Պայմանանշաններ

### Բուն դրաֆթ

## Հայտնի չդրաֆթացված մարզիկներ

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Բասկետբոլի ազգային ասոցիացիայի դրաֆթներ
Առանց ոտնակների հեծանիվ

thumb|150px|Երեխան առանց ոտնակների հեծանիվ վարելիս
**Առանց ոտնակների հեծանիվ**, հեծանիվ, որը չունի ոտնակներ և փոխանցումներ։ Ներառում է հեծանիվի և սամակատի հատկանիշները․ ինչպես հեծանիվի դեպքում, վարողը նստում է նստատեղին, սակայն սամակատի նման է գնում՝ ոտքերով հրելով գետինը, այլ ոչ թե օգտագործելով ոտնակները։

Այս հեծանիվի առավելությունն այն է, որ այն վարելիս երեխայի համար ավելի հեշտ է պահպանել հավասարակշռությունը, քան սովորական ոտնակով հեծանիվի դեպքում։ Իսկ սամակատի նկատմամբ առավելությունը ֆիզիկական ծանրաբեռնվածության համաչափ բաշխումն է (քանի որ երկու ոտքերը հավասարապես են ներգրավված շարժման մեջ)։
thumb|200px|Առանց ոտնակների հեծանիվ փայտե հենոցներով

## Պատմություն
Մանկական առանց ոտնակների հեծանիվների անմիջական նախորդը Կառլ Դրեզի հորինած երկանիվ փայտե հեծանիվն էր, որը կոչվում էր «վազելու համար նախատեսված մեքենա» ()։ Առաջին ուղևորությունը տեղի է ունեցել 1817 թվականի հունիսի 12-ին, իսկ Դրեզը 1818 թվականին ստացել է իր գյուտի արտոնագիրը։ Այն նաև հայտնի է դրեզինա անունով (գյուտարարի անունով), իսկ 1818 թվականին ֆրանսիացի Ժոզեֆ Նյեպսը իր՝ ավելի հարմար նստատեղով տարբերակի համար առաջարկեց հեծանիվ (, լատիներեն «արագ ոտքեր» արտահայտությունից) անունը։ Անգլիայում այս տրանսպորային միջոցն անվանեցին «ձի-զվարճանք» () կամ «ձի դենդիի համար» ()։ Երկրորդ պարագայում դա կապված էր նրա հետ, որ այդ տարիներին տվյալ փոխադրամիջոցով երթևեկում էին հիմնականում անգործ երիտասարդ դենդիները։

20-րդ դարի վերջին այս տրանսպորտային միջոցը ձեռք բերեց նոր կիրառություն։ 1997 թվականին գերմանացի դիզայներ Ռոլֆ Մերթենսը որոշեց իր երկու տարեկան որդու համար նախագծել նմանատիպ մոդել, որը երեխային հնարավորություն կտար վարել ոտքերով հրելով և աստիճանաբար սովորել պահել հավասարակշռությունը։ Մանկական առանց ոտնակների հեծանիվը աստիճանաբար ձեռք բերեց մեծ ճանաչում, և Մերթենսը եղբոր հետ հիմնադրեց «Kokua» ընկերությունը՝ վաճառելու իրենց հայտնագործությունը։ Այս հեծանիվները գերմաներեն կոչվեցին «Laufrad» ( «վազել» և  «անիվ»)։

21-րդ դարի սկզբին առանց ոտնակների մոդելը փոփոխությունների ենթարկվեց և նոր կառուցվածքով սկսեց կիրառվել որպես մանկական տրանսպորտ։ Հիմա դա ամենատարածված մանկական տրանսպորտն է Եվրոպայում և ԱՄՆ-ում, 2010 թվականի սկզբից այն դարձավ ավելի տարածված նաև Ռուսաստանում։

## Տեսակներ
Առանց ոտնակի հեծանիվները կարող են լինել երկանիվ, եռանիվ կամ քառանիվ։ Դրանք պատրաստվում են մետաղից, փայտից կամ պլաստմասայից։ Որպես կանոն՝ առանց ոտնակի հեծանիվները արգելակներ չունեն, սակայն որոշ մոդելներ ունեն ձեռքի արգելակ։ Կան հիբրիդային մոդելներ, որոնց ոտնակները հանելու և հենոցը իջեցնելու պարագայում այն վերածվում է առանց ոտնակների հեծանիվի։ Հնարավոր է փոխել ժամանակակից առանց ոտնակների հեծանիվների անիվները՝ դրանք դարձնելով ձմեռային և երեխային հնարավորություն տալով այն օգտագործել տարվա ցանկացած եղանակին։

## Կիրառություն
Որպես կանոն՝ առանց ոտնակների հեծանիվները նախատեսված են 1-6 տարեկան երեխաների համար։ Դրանց օգնությամբ երեխաները սովորում են պահել իրենց հավասարակշռությունը վարելու ժամանակ, ուստի հաճախ այսպիսի հեծանիվները միջանկյալ օղակ են հանդիսանում սովորական ոտնակներով հեծանիվ վարել սովորելու համար։

## Ծանոթագրություններ

## Արտաքին հղումներ
* Առանց ոտնակների հեծանիվ

Կատեգորիա:Խաղալիքներ
Կատեգորիա:Փոխադրամիջոցներ
Թորոս Սարկավագ

**Թորոս Սարկավագ** (), 13-14-րդ դարերի հայ մանրանկարիչ։

## Կենսագրություն
Թորոս Սարկավագի ծննդյան և մահվան թվերն անհայտ են։ 1311 թվականին ծաղկել է Ծեր Քահանայի ընդօրինակած և 1904-1924 թվականներին Թավրիզի Ս. Աստվածածին եկեղեցուց անհետացած Ավետարանը [ծաղկած երկու էջ գտնվում են Դուբլինի Չեսթեր Բիթիի գրադարանում (ձեռ. № 539), մեկը՝ Փրինսթոնի (ԱՄՆ) համալսարանի գրադարանի Գարրեթ հավաքածուում, մյուսը՝ Վենետիկի Մխիթարյան միաբանության մատենադարանում, չորսը՝ արվեստաբան Բեռնարդ Բերենսոնի Թաթթի դղյակի (Ֆլորենցիա) հավաքածուում, չորսը՝ 1985 թվականից՝ Վ. Կարապետյանի (Լոս Անջելես) սեփականությունը]։

Տերունական նկարներից զրկված, վնասված արծաթե կազմով ձեռագիրը հանգրվանել է Մատենադարանում (ձեռ. № 10859): Թորոս Սարկավագի մանրանկարներում գերակայում է կանաչ գույնը, մարդկային դեմքերի փիրուզագույն երանգավորումը։

Դուբլինի պատառիկներից մեկի վրա պահպանված է Թորոս Սարկավագի ինքնանկարը։ Նրան է վերագրվում Երուսաղեմի Ս. Հակոբյանց վանքի՝ Եսայի Մարգարեի մեկնությունն ընդգրկող 1299 թվականի ձեռագիր մատյանի (ձեռ. № 365) պատկերը՝ «Եսայի Նչեցին աշակերտների հետ»։

## Գրականություն
* Der-Nersessian S., L՝art Arme՝nien des origines au XVIIs sie՝cle, P., 1977.

## Ծանոթագրություններ

Կատեգորիա:Հայ մանրանկարիչներ
Կատեգորիա:Հայ հոգևորականներ
Յուրի Խոջամիրյան

**Յուրի Երվանդի Խոջամիրյան** (), էներգետիկայի և ավտոմատիկայի բնագավառի հայ գիտնական։ Տեխնիկական գիտությունների թեկնածու (1966), պրոֆեսոր (1980): ՀՃԱ (1992), ՄՃԱ (1993) անդամ։ ՀԽՍՀ (1970) և ՌԴ (1993) վաստակավոր ճարտարագետ։ ՀԽՍՀ ԳԽ պատգամավոր (1983-1990)։

## Կենսագրություն
Յուրի Խոջամիրյանը ծնվել է 1926 թվականի սեպտեմբերի 9-ին, Գյումրի քաղաքում։ 1949 թվականին ավարտել է Երևանի պոլիտեխնիկական ինստիտուտը։ 1968-1981 թվականներին եղել է ՀԽՍՀ պետպլանի նախագահի տեղակալ, 1981-1983 թվականներին՝ ՀԿԿ կենտկոնի էկոնոմիկայի բաժնի վարիչ, 1983-1990 թվականներին՝ ՀԽՍՀ Նախարարների խորհրդի նախագահի տեղակալ, Միջազգային ճարտարագիտական ակադեմիայի փոխնախագահ (1990) Հայաստանի ճարտարագիտական ակադեմիայի նախագահ (1992):

Աշխատանքները վերաբերում են ինքնաշխատ կառավարման համակարգերի տեսությանը։

## Պարգևներ
* ՀԽՍՀ վաստակավոր ճարտարագետ (1970):
* ՌԴ վաստակավոր ճարտարագետ (1993)։

## Անդամակցություն
* Հայաստանի ճարտարագիտական ակադեմիայի անդամ (1992):
* Միջազգային ճարտարագիտական ակադեմիայի անդամ (1993):

## Երկեր
* Հետևող համակարգեր։ Ուսումնական ձեռնարկ պոլիտեխիկական ինստիտուտի ուսանողների համար, Երևան, «Լույս», 1981 (համահեղինակ)։
* ՍՄԿԿ XXVI համագումարը և Սովետական Հայաստանի էկոնոմիկայի զարգացումը։ «Գիտելիք» ընկերություն ՀԽՍՀ, Երևան, Ա. հ, 1983 (համահեղինակ)։
* Теория автоматического управления, Ереван, 1991.

## Ծանոթագրություններ

Կատեգորիա:ՀԽՍՀ ԳԽ պատգամավորներ
Կատեգորիա:ՀԽՍՀ վաստակավոր ճարտարագետներ
Կատեգորիա:ՀՊՃՀ շրջանավարտներ
Կատեգորիա:Հայ գիտնականներ
Կատեգորիա:Հայ պրոֆեսորներ
Կատեգորիա:Հայ քաղաքական գործիչներ
Կատեգորիա:Տեխնիկական գիտությունների թեկնածուներ
Փարիզի 17-րդ շրջան

**Փարիզի 17-րդ թաղամաս (17-րդ թաղամաս)**, Ֆրանսիայի մայրաքաղաքի 20 նահանգներից։ Ըստ ֆրանսիացիների, այս միջավայրը կոչվում է dix-septième:

Թաղամասը, հայտնի է որպես Batignolles-Monceau, որը գտնվում է Սեն գետի աջ ափին։

## Աշխարհագրություն
Այս թաղամասի տարածքը կազմում է 5.669&nbsp;կմ քառ. (2.189 քառ. մղոն, կամ 1,401 ակր)։

Գտնվում է Սենա գետի աջ ափին, այս թաղամասը բաժանված է 4 շրջանների։ Տերնեսը և Մոնսեոնը գտնվում են հարավարևմտյան մասում, երկու բարձրակարգ թաղամասեր, որոնք ավելի շատ Հաուսմանյան ոճով են թաղամասի մեջտեղում, Բաթիգնոլես թաղամասը, որտեղ հիմնականում զբաղեցնում են երիտասարդ ընտանիքները կամ զույգերը, միանշանակ գենտրիֆիկացման գործընթացով։ Հյուսիսարևելյան մասում, էպինեթես թաղամասը, որը նախկին արդյունաբերական թաղամաս է, բնակեցված  հիմնականում միջին խավով, ինչպես նաև ապրում է ավելի քիչ առաջադեմ գենտրիֆիկացման գործընթացով բնակչություն։

17-րդ շրջանի քաղաքային դահլիճը գտնվում է Rue des Batignolles-ում։ Դա քաղաքի միակ դահլիճն է, որը գտնվում է Փարիզի ժամանակակից շենքերից մեկում։ Հիմնական շենքը կառուցվել է 1971 թվականին։ Փարիզի 17-րդ թաղամասում է նաև Առևտրացուցահանդեսային կենտրոնը, որը հանդիսանում է մեծ ցուցահանդեսային կենտրոն։ Հարակից գտնվում է  Hyatt Regency Paris Étoile բարձրահարկ հյուրանոցը, որը քաղաքում ամենամեծն է։

## Ժողովրդագրություն
մինի|Հուշարձան՝ Square des Épinettes-ում:
Փարիզի 17-րդ թաղամասի բնակչության թիվը գագաթնակետին հասավ 1954 թվականին, երբ այն ունեցավ 231,987 բնակիչ։ Ներկայումս թաղամասը հանդիսանում է ամենախիտ բնակեցված և գործարար ակտիվություն ունեցող շրջաններից մեկը։ 1999 թվականի մարդահամարի արդյունքում ապրում էր 160.860 մարդ։

### Բնակչություն

## Տնտեսություն
Թաղամասի հարավարևմտյան մասում բավականին շատ  գրասենյակներ կան, նախատեսված ծառայությունների համար։ Այնտեղ մի քանի խոշոր ընկերություններ ունեն իրենց գլխամասերը:

Դելիմաթիայի գլխավոր գրասենյակը գտնվում է *Immeuble Horizons* 17 հասցեում։ Երբ ստեղծվեց  Gaz de France կազմակերպությունը, նրա գլխամասային գրասենյակը նույնպես գտնվում էր 17-րդ թաղամասում։

Batignolles  և Épinettes, երկու նախկին արդյունաբերական ձեռնարկություններ, ներկայումս հիմնականում բնակելի  են։ Avenue de Clichy-ի ամբողջ տարածքը, կիսվում է Փարիզի 8-րդ, 9-րդ և 18-րդ շրջաններում, որտեղ կան բազմաթիվ խանութներ։ Սա վաճառքի առումով Փարիզի երրորդ խոշորագույն պողոտան է։

## Քաղաքի զբոսայգի
### Տեսարժան վայրեր

* Հաղթական կամար
* Բատիգնոլես շուկա
* Մարտի Պոնսլեն
* Ռու դե Լեվիս
* Ժան-Ժակ Հեների Ազգային թանգարան
* Կոնգրեսի պալատ և Քոնցերդ Լեյֆյեթ հյուրանոց
* Բատիգնոլես հրապարակ
* Ծաղիկների քաղաք
* Դե Կլիչի
* Քլայնչի Բատիգլոնես այգի
* Ծառերի հրապարակ

## Կրթություն
Շվեդական դպրոցը գտնվում է 17-րդ թաղամասում։

## Ծանոթագրություններ

## Արտաքին հղումներ
* 

Կատեգորիա:1860 թվականին հիմնադրված բնակավայրեր
Կատեգորիա:Փարիզի շրջաններ
Նարիման Ազիմով

**Նարիման Աբասկուլի օղլի Ազիմով** (, ), ադրբեջանցի կոմպոզիտոր և դիրիժոր, երաժշտագետ, Ադրբեջանի Հանրապետության ժողովրդական արտիստ;

## Կենսագրություն
Նարիման Աբասկուլի օղլի Ազիմովը ծնվել է 1936 թվականի հունիսի 1-ին Գանձակում։ Ավարտել է Ադրբեջանի պետական կոնսերվատորիայի [ներկա [Բաքվի երաժշտական ակադեմիա]] դիրիժորական ֆակուլտետը։ Ուսանող տարիներին նա սկսեց գործել որպես թառահար ՛Ադրբեջան Հեռուստատեսության և ռադիոյի ժողովրդական գործիքների նվագախմբում։ Նրա կյանքը 60 տարիներն է կապված եղել ադրբեջանական հեռուստատեսության և ռադիոյի հետ։

Հետագայում աշխատել է Սեիդ Ռուսթամովի անվան ժողովրդական գործիքների նվագախմբի գեղարվեստական ղեկավար և գլխավոր դիրիժոր։

1991 թվականին արժանացել է «Ադրբեջանի Հանրապետության ժողովրդական արտիստ»ի պատվավոր կոչմանը։ Պարգևատրվել է Փառքի շքանշանով, Նախագահի 2016 թվականի նոյեմբերի 7-ի հրամանագրով։

Նարիման Ազիմովը մահացել է 2016 թվականի նոյեմբերի 19-ին։

## Աղբյուրներ
* Əzimov Nəriman Abbasqulu oğlu (азерб.) // Muğam ensiklopediyası. — Bakı: Musiqi dünyası, 2008. — S. 74.

## Ծանոթագրություններ

Կատեգորիա:Ադրբեջանցի կոմպոզիտորներ
Գերմանիայի կայսր

**Գերմանիայի կայսր** (), Գերմանական կայսրության պետության ղեկավարի և ժառանգական միապետի պաշտոնական անվանումը։ Պաշտոնը գործել է 1871 թվականի հունվարի 1-ի սահամանադրությամբ և ավարտվել է Վիլհելմ II-ի կողմից գահից հրաժարումով 1918 թվականի նոյեմբերի 28-ին։ The Սուրբ Հռոմի կայսրերին երբեմն կոչել են «Գերմանիայի կայսր», երբ պատմական տեսանկունից Սրբազան Հռոմեական կայսրությունը պաշտոնապես կոչվել է «Գերմանական Ազգի Սրբազան Հռոմեական կայսրություն» 1512 թվականից։

1918 թվականի հեղափոխությունից հետո պետության ղեկավարի գործառնույթները փոխանցեց **[[Գերմանիայի նախագահ (1919–1945)|Ռայխի նախագահ]]ին** (), սկսած Ֆրիդրիխ Էբերտից։

## Գերմանական կայսրույթյուն (1848–49)
1848 թվականի հեղափոխությունից հետո Պրուսիայի թագավոր Ֆրիդրիխ Վիլհելմ IV-ին առաջարկեցին «Գերմանացիների կայսր» () տիտղոսը Ֆրանկֆուրտի խորհրդարանի կողմից 1849 թվականին, սակայն նա հրաժարվեց, քանի որ «խորհրդարանը չպետք է տա այն»։ Ֆրիդրիխ Վիլհելմը հավատում էր, որ միայն Գերմանիայի իշխանները կարող են նման առաջարկ անել համաձայն Սրբազան Հռոմեական կայսրության ավանդույթների։

## Կազմավորում

Տիտղոսը ընտրել է Պրուսիայի գլխավոր նախագահ և Հյուսիսգերմանական կոնֆեդերացիայի կանցլեր Օտտո ֆոն Բիսմարկի կողմից, երկար քննարկումներից հետո, մինչև Վիլհելմ I-ը հռչակվեց Գերմանիայի կայսր Վերսալի պալատի Հայելիների դահլիճում։

## Ծանոթագրություններ

Կատեգորիա:Ազգային և էթնիկ առաջնորդման կոչումներ
Կատեգորիա:Գերմանիայի կայսրեր
Բոսնիա և Հերցեգովինայի Դաշնության համայնքներ

thumb|Բոսնիա և Հերցեգովինայի վարչական բաժանում
**[[Բոսնիա և Հերցեգովինայի Դաշնություն]]ը** իր մեջ ներառում է 79 համայնք, որոնք բաշխված են 10 կանտոններում։ Չորս համայնք միասին կազմում են Սարաևո քաղաքը՝ որպես անկախ վարչական միավոր (Նովի Գրադ, Ստարի Գրադ, Ցենտար և Նովո Սարաևո)։

## Համայնքների ցանկ
* Բանովիչի
* Բիխաչ
* Բոսանսկա Կրուպա
* Բոսանսկի Պետրովաց
* Բոսանսկո Գրախովո
* Բրեզա
* Բուգոյնո
* Բուժիմ
* Բուսովաչա
* Վարեշ
* Վելիկա Կլադուշա
* Վիսոկոա
* Վիտեզ
* Վոգոշչա
* Գլամոչ
* Գորաժդե
* Գորնի Վակուֆ Ուսկոպլե
* Գրադաչաց
* Գրաչանիցա
* Գրուդե
* Դրվար
* Դոբոյ-Իստոկ
* Դոբոյ-Հարավ
* Դոբրետիչի
* Դոմալևաց Շամաց
* Դոնի Վակուֆ
* Ժեպչե
* Ժիվինիցե
* Զավիդովիչի
* Զենիցա
* Իլիաշ
* Իլիջա
* Կական
* Կալեսիա
* Կիսելյակ
* Կլադան
* Կլյուչ
* Կոնից
* Կրեշևո
* Կուպրես
* Լիվնո
* Լուկավաց
* Լյուբուշկի
* Մագլայ
* Մոստար
* Նեում
* Նովի Գրադ
* Նովի Տրավնիկ
* Նովո Սարաևո
* Օլովո
* Օրաշյե
* Օջակ 
* Պալե Պրաչա
* Պոսուշյե
* Պրոզոր Ռամա
* Ռավնո
* Սանսկի Մոստ
* Սապնա
* Սրեբրենիկ
* Ստարի Գրադ
* Ստոլաց
* Տեոչակ
* Տեշան
* Տոմիսլավգրադ
* Տրավնիկ
* Տրնովո
* Ուսորա
* Ֆոչա Ուստիկոլինա
* Հաջիչի
* Ցազին
* Չապլինա
* Չելիչ
* Չիտլուկ
* Շիրոկի Բրիեգ
* Յաբլանիցա
* Յայցե

## Տես նաև
* Սերբական Հանրապետության համայնքներ

## Ծանոթագրություններ

Կատեգորիա:Բոսնիա և Հերցեգովինայի բնակավայրեր
Կորդիլլերա

thumb|right|250px
thumb|250px
**Կորդիլլերա**, լեռների կամ լեռնաշղթաների լայնածավալ համակարգ։ Տերմինը վերցված է իսպաներենից՝ նույն նշանակությամբ։ Այն ծագել է կորդիլա բառից`cuerda (պարան) կամ rope (պարան) կրճատ ձևերից։ Ամենաշատը օգտագործվում է ֆիզիկական աշխարհագրությունում։

Տերմինը հատկապես վերաբերում է Հարավային Ամերիկայի Անդերի լեռնաշղթային և  հազվադեպ այլ լեռնաշղթաներին, որոնք ձգվում են Խաղաղ օվկիանոսի եզերքով։ Կոլոմբիայում և Վենեսուելայում կորդիլլերաները անվանված են ըստ իրենց աշխարհագրական  դիրքի՝ Կենտրոնական և Արևելյան։ Տարբեր տեղական կորդիլլերայի անուններ կան Էկվադորում, Պերուում, Չիլիում և Արգենտինայում։

Սովորաբար այս տեսակի լեռնաշղթաները ունեն բարդ կառուցվածք՝ ծալքավոր և խզումային խախտումների  արդյունքում, որոնք ուղեկցվում են հրաբխային ակտիվությամբ։ Հարավային Ամերիկայում շղթանները ներառում են բազմաթիվ հրաբխային գագաթներ։ Անդերի կորդիլլերայում է գտնվում Օջոս Դել Սալադոն, որը համարվում է աշխարհում ամենաբարձր ակտիվ հրաբուխը և երկրորդ ամենաբարձր կետը Արևմտյան կիսագնդում (չնայած  Արգենտինայի Ակոնկագուան (հրաբուխ չէ) 6,960 մետր (22,834 ոտնաչափ) բարձրությամբ Արևմտյան կիսագնդի ամենաբարձր կետն է)։

Պատմական շրջանում մի շարք հրաբուխներ ակտիվ են եղել։ Բացի հրաբխային գագաթներից, կատարները ներառում են շատ նեղ եզրեր, որոնցից որոշները հասնում են մշտական ձյան գոտի։ Լեռնաշղթաների միջև կան բազմաթիվ բնակեցված հովիտներ, ծովածոցեր, բարձրավանդակներ` բարձրությունների լայն լեռնաշղթայով։

## Ծանոթագրություններ

Կատեգորիա:Լեռներ այբբենական կարգով
Ռոսս գավառի բանտ

**Ռոսս գավառի բանտ** (), միջին մակարդակի հսկողությամբ պետական բանտ, որ գտնվում է Սայոտո գետի արևմտյան ափին, Չիլիկոտե քաղաքից ոչ այնքան հեռու, Օհայո նահանգում։

## Նկարագրություն
Բանտը գտնվում է Չիլիկոտե ուղղիչ հիմնարկի և Հոուպվելի ազգային մշակութային պատմական պարկի մոտ։ Բացվել է 1987 թվականին. այդ ժամանակ կար 2037 կալանավոր։ Հիմնարկը զբաղեցնում է 1707 ակր մակերես, բանտարկյալների հսկողությանմբ զբաղված են ավելի քան 350 անվտանգության աշխատակիցներ։ 2016 թվականի հունվարի 6-ի տվյալներով հիմնարկում գտնվում է 2085 բանտարկյալ։ Բանտարկյալներ մոտ 56%-ը աֆրոամերիկացիներ են, 43%-ը՝ սպիտակամորթներ, իսկ 0.01%-ը՝ այլք։ Հաշվարկված է, որ յուրաքանչյուր բանտարկյալի ծախսերը միջին հաշվով կազմում է ամերիկական 51.77 դոլար։

Ռոսս գավառի ուղղիչ հիմնարկը բանտարկյալներին տրամադրում է առաջնային, երկրորդային և երրորդային բժշկական օգնություն։ Ինտենսիվ թերապիան պահպանում է Ֆրիզեր առողջապահական կենտրոնը և Ֆրանկլինի Բժշկական կենտրոնը։ Օհայո նահանգի համալսարանի բժշկական կենտրոնը նույնպես աշխատում է հիմնարկի հետ արտակարգ իրավիճակների և երկարաժամկետ հոսպիտալացման գծով։ Բանտարկյալների անձնական հաշվից գանձվում է լրացուցիչ վճար 3 դոլարի չափով։ 1995 թվականին հիմնարկում ներմուծվել է հեռահաղորդակցությունը, ինչը օգնել է բարելավել կապը առաջնային բուժօգնության բժիշկների և բանտարկյալների միջև։ Հեռահաղորդակցության օգնությամբ անցկացվել է ավելի քան 19 000 խորհրդատվություն։

## Ծանոթագրություններ

Կատեգորիա:1987 հիմնադրումներ
Կատեգորիա:1987 հիմնադրումներ ԱՄՆ-ում
Կատեգորիա:Բանտեր
Կատեգորիա:Բանտեր ըստ երկրի
Բարխուդարյան

**Բարխուդարյան**, հայկական ազգանուն։

## Ազգանունը կրողներ
* Ալեքսանդր Վասիլի Բարխուդարյան (1889-1974), թարգմանիչ, լրագրող։
* Ալվարդ Կիմի Բարխուդարյան (1952), լեզվաբան, լրագրող։
* Անդրեաս Պատվականի Բարխուդարյան (1867-1932), գյուղատնտես։
* Արկադի Միսակի Բարխուդարյան (1940), տեխնիկական գիտությունների դոկտոր։
* Արմիկ Ապետնակի Բարխուդարյան (ծնվ. 1943), զինվորական։
* Արշակ Պատվականի Բարխուդարյան (1856-1930-ական թթ. հետո), մշակութային գործիչ, իրավաբան։
* Գագիկ Ա. Բարխուդարյան (20-րդ դար), երաժշտագետ։
* Գևորգ Նիկողայոսի Բարխուդարյան (1835-1913), թարգմանիչ, բանաստեղծ, մանկավարժ։
* Գուրգեն Ալեքսանի Բարխուդարյան (1901-1984), կուսակցական, պետական գործիչ։
* Թադևոս Բարխուդարյան (1923-1988), գրող։
* Լևոն Վլադիմիրի Բարխուդարյան (1958), տնտեսագետ-մաթեմատիկոս։
* Հովհաննես Սողոմոնի Բարխուդարյան (19-րդ դար-?), մանկավարժ։
* Մակար Գրիգորի Բարխուդարյան (1823-1906), գրող, հնագետ, ազգագրագետ, հոգևորական։
* Մարգարիտա Հայկի Բարխուդարյան (1921-1997), քիմիկոս։
* Մելս Մուշեղի Բարխուդարյան (ծնվ. 1939), ինժեներ-հիդրոշինարար։
* Մկրտիչ Կարապետի Բարխուդարյան (1862-1927), գրականագետ, թարգմանիչ, խմբագիր-հրատարակիչ։ 
* Նինա Հայկազի Բարխուդարյան (1950), կենսաքիմիկոս։ 
* Շամխալ Բարսեղի Բարխուդարյան (ծնվ. 1931), զինվորական։
* Պատվական Անդրեյի Բարխուդարյան (1898-1948), կինոռեժիսոր։
* Սարգիս Վասիլի Բարխուդարյան (1887-1973), կոմպոզիտոր։
* Սեդրակ Գևորգի Բարխուդարյան (1898-1970), հնագետ, պատմաբան, վիմագրագետ։
* Սերոբ Ալեքսանդրի Բարխուդարյան (1910-1988), գրող, բանաստեղծ, ՀԽՍՀ վաստակավոր ուսուցիչ։
* Սերոբ Բարսեղի Բարխուդարյան (ծնվ. 1937), տեխնիկական գիտությունների թեկնածու։
* Սիրան Խոսրովի Բարխուդարյան (1913-2003), բժիշկ։
* Սվետլանա Սերոբի Բարխուդարյան (ծնվ. 1950), բժիշկ։
* Ստեփան Բարխուդարյան (19-րդ դար-?), երգիչ։
* Վիգեն Գրիգորի Բարխուդարյան (ծնվ․ 1944), ֆիզիկոս։
* Վիտուշ Բարխուդարյան (20-րդ դար), թղթակից։
* Վլադիմիր Բախշիի Բարխուդարյան (1927-2017), պատմաբան։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Պարսկերեն հիմքով ազգանուններ
Ըմբշամարտի Եվրոպայի առաջնություն 2017

**Ըմբշամարտի Եվրոպայի առաջնություն 2017**, անցկացվել է 2017 թվականի մայիսի 2-ից 7-ը Նովի Սադ քաղաքում։

## Մեդալակիրներ
### Ազատ ոճ (տղամարդիկ)

* 97 կգ քաշային կարգում արծաթե մեդալը նվաճած Ռուսաստանը ներկայացնող Անզոր Բոլտուկաևը որակազրկվել է արգելված խթանիչների օգտագործման համար։

### Հունահռոմեական

### Ազատ ոճ (կանայք)

## Մեդալներ

## Ծանոթագրություններ

## Արտաքին հղումներ
* Առաջնության արդյունքերը uww-eu.org կայքում

Կատեգորիա:2017 ըմբշամարտում
Կատեգորիա:Ըմբշամարտի Եվրոպայի առաջնություններ
Երկրի ծագելը

**«Երկրի ծագելը»**(), Երկրի լուսանկար, լուսանկարված «Ապոլոն-8»  տիեզերանավով  Լուսնի շուրջը թռիչքի ժամանակ, ամերիկացի տիեզերագնաց, Ուիլիամ Անդերսոնի կողմից։ Տիեզերքից Երկրի ամենահայտնի լուսանկարներից մեկը։
ձախից|մինի|Նամականիշ
Նկարի համարը ՆԱՍԱ-ի գրացուցակում AS8-14-2383: Լուսանկարվել  է 1968 թվականի դեկտեմբերի 24ին։

Այսպիսով Երկիրը Լուսնի հիմնական մասում չի ծագում և մայր չի մտնում, քանի որ Լուսինը միշտ շրջված է դեպի Երկիրը մի կողմով։ Բայց կա լիբրացիա, որի առավելագույն ցուցանիշը 7°45′: Երկրը լիբրացիայի շնորհիվ (Լուսնից տեսանելի  2° աստիճանային չափով)  Լուսնի երնկանամարում ստանում է  ուղղանկյան մեջ Լիսաժուի պատկերներ՝ 15°48′ լայնությամբ և  13°20′ երկարությամբ։ Հետևաբար կան Լուսնի որոշ հատվածներ, որտեղ Երկիրը ծագում  և մայր է մտնում  մոտավորապես 30,5 երկրային օր հարճախականությամբ։

Լուսնի շուրջը պտտվող տիեզերանավի համար Երկիրը ծագում և մայր է մտնում յուրաքանչյուր պտույտի ժամանակ։

2018 թվականի հոկտեմբերի 5ին  «Ապոլոն-8» միսիայի 50-ամյակի առթիվ Միջազգային աստղագիտական միությունը յուրացրեց երկու հարվածային խառնարաններ, որոնք երևում են  «Երկրի ծագելը» լուսանկարում անվանակոչվել են Anders' Earthrise և 8 Homeward:

## Տես նաև
* Գունատ կապույտ կետ
* Կապույտ մարբլ

## Ծանոթագրություններ

## Արտաքին հղումներ
* ''Earthrise'': The 45th Anniversary (NASA Goddard, YouTube channel)
* ''Earthrise'': The 45th Anniversary  – NASA Goddard webpage with various reconstruction videos
* Lunar Reconnaissance Orbiter, reconstruction video of the *Earthrise* photograph

Կատեգորիա:Ապոլոն ծրագիր
Կատեգորիա:Երկիր
Կատեգորիա:Լուսանկարներ
Կատեգորիա:Կառավարվող տիեզերագնացություն
Խիլիանա

**Խիլիանա** (), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։

## Դիրք
Գտնվում է ծովի մակարդակից 1000 մետր բարձրության վրա։

## Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 22 մարդ։

## Ծանոթագրություններ

Կատեգորիա:Դուշեթի շրջան
Կատեգորիա:Վրաստանի գյուղեր
Անատոլի Սմիռնով (դիվանագետ)

**Անատոլի Սմիռնով** (, ), խորհրդային և ռուսական դիվանագետ։ Արտակարգ և լիազոր դեսպան։

## Կենսագրություն
1969 թվականին ավարտել է Մ․ Թերեզայի անվան Մոսկվայի պետական համալսարանը։ 1985 թվականին՝ ԽՍՀՄ ԱԳՆ Դիվանագիտական ակադեմիա։ Տիրապետում է անգլերեն և ֆրանսերեն լեզուներին։ Պատմական գիտությունների թեկնածու։

1975 թվականից տարբեր դիվանագիտական պաշտոններ  զբաղեցրել ԱԳՆ կենտրոնական ապարատում և արտերկրում։

* 1994-1998 թվականներին՝ Ռուանդայի Հանրապետությունում Ռուսաստանի Դաշնության արտակարգ և լիազոր դեսպան։
* 1998-2000 թվականներին՝ Ռուսաստանի ԱԳՆ Աֆրիկայի դեպարտամենտի փոխտնօրեն։
* 2000-2003 թվականներին՝ Էդինբուրգում, Մեծ Բրիտանիայում, Հյուսիսային Իռլանդիայում Ռուսաստանի գլխավոր հյուպատոս։
* 2004-2005 թվականներին՝ ՌԴ ԱԳՆ անվտանգության դեպարտամենտի տնօրենի տեղակալ։
*2005-2010 թվականներին՝ Մալիի Հանրապետությունում և Նիգերի Հանրապետությունում Ռուսաստանի Դաշնության արտակարգ և լիազոր դեսպան՝ համատեղության կարգով։

2010 թվականի հուլիսից անցել է թոշակի։

Ամուսնացած է։ Ունի երեք երեխա։

## Դիվանագիտական աստիճան
* 2-րդ դասի արտակարգ և լիազոր դեսպանորդ (1993 թվականի նոյեմբերի 10)
* 1-ին դասի արտակարգ և լիազոր դեսպանորդ
* Արտակարգ և լիազոր դեսպան

## Ծանոթագրություններ

## Արտաքին հղումներ
* Կենսագրությունը Ռուսաստանի ԱԳՆ կայքում

Կատեգորիա:Դիվանագետներ այբբենական կարգով
Կատեգորիա:Ռուս դիվանագետներ
Կատեգորիա:Խորհրդային դիվանագետներ
Կատեգորիա:Պատմական գիտությունների թեկնածուներ